ผู้ถือหุ้น BRR ไฟเขียวปันผล 0.20 บ. รับทรัพย์ 25 พ.ค.นี้ วางเป้า 5 ปีรายได้แตะหมื่นล้าน
BRR ประชุมผู้ถือหุ้นปี 66 ไฟเขียวทุกวาระ พร้อมแจกปันผล 0.20 บาท กำหนดจ่ายวันที่ 25 พ.ค.66 แย้มปี 66 เติบโตทุกกลุ่มธุรกิจ ตั้งเป้ารายได้ 5 ปีแตะ 1 หมื่นล้านบาท ควบคู่กับการมุ่งเน้นการดำเนินธุรกิจแบบ New S-Curve
BRR ประชุมผู้ถือหุ้นปี 66 ไฟเขียวทุกวาระ พร้อมแจกปันผล 0.20 บาท กำหนดจ่ายวันที่ 25 พ.ค.66 แย้มปี 66 เติบโตทุกกลุ่มธุรกิจ ตั้งเป้ารายได้ 5 ปีแตะ 1 หมื่นล้าน ควบคู่กับการมุ่งเน้นการดำเนินธุรกิจแบบ New S-Curve
28 เม.ย. 2566

นายอนันต์ ตั้งตรงเวชกิจ ประธานเจ้าหน้าที่บริหาร บริษัท น้ำตาลบุรีรัมย์ จำกัด (มหาชน) หรือ BRR พร้อมด้วยคณะกรรมการและที่ปรึกษาถ่ายภาพเป็นที่ระลึกร่วมกันในงานประชุมสามัญผู้ถือหุ้นประจำปี 2566 ในรูปแบบ Hybrid Meeting ณ ห้อง อโนมา  โรงแรม อโนมา แกรนด์ กรุงเทพฯ  เมื่อวันที่ 27 เมษายน 2566  ที่ผ่านมา
โดยที่ประชุมผู้ถือหุ้นอนุมัติทุกวาระตามที่คณะกรรมการเสนอ พร้อมอนุมัติจ่ายปันผลสำหรับผลการดำเนินงานประจำปี  2565 ในอัตราหุ้นละ 0.20 บาทต่อหุ้น  รวมเป็นเงิน 162.42 ล้านบาท กำหนดจ่ายปันผลวันที่ 25  พฤษภาคม 2566 นี้
ทั้งนี้บริษัทยังประเมินภาพรวมของแผนธุรกิจ BRR ปีนี้ จะเติบโตในทุกกลุ่มธุรกิจ ตั้งเป้ารายได้ 5 ปี (2566-2570) อยู่ที่ 1 หมื่นล้านบาท ควบคู่กับการมุ่งเน้นการดำเนินธุรกิจแบบ New S-Curve ให้ความสำคัญความยั่งยืนและใส่ใจสิ่งแวดล้อม